stanford-oval/wikipedia huggingface dataset:
Saks Fifth Avenue
Saks muualla maailmassa

Saks on hakeutunut valikoidusti myös maailman muille markkinoille, joilla on vauraita kuluttajia. Ensimmäinen Pohjois-Amerikan ulkopuolinen Saks-tavaratalo avattiin Saudi-Arabian Riadissa, ja sen jälkeen ketju on edennyt Arabiemiraatteihin, Bahrainiin, Kazakstaniin ja Méxicoon.[lähde? ]
Aiheesta muualla

Kuvia tai muita tiedostoja aiheesta Saks Fifth Avenue Wikimedia Commonsissa
Saks Fifth Avenuen verkkosivusto
Käännös suomeksi
Roque Máspoli

| 0 | 1 | 2 |
| --- | --- | --- |

Henkilötiedot
Syntymäaika: 12. lokakuuta 1917
Syntymäpaikka: Montevideo, Uruguay
Kuolinaika: 22. helmikuuta 2004
Kuolinpaikka: Montevideo, Uruguay
Pelipaikka: maalivahti
Pituus: 189 cm
Paino: 94 kg
Roque Gastón Máspoli Arbelvide (12. lokakuuta 1917 – 22. helmikuuta 2004) oli uruguaylainen jalkapalloilija ja vuoden 1950 maailmanmestari. Hän torjui Uruguayn mestaruuteen vuoden 1950 jalkapallon maailmanmestaruuskilpailuiden finaalissa Brasiliaa vastaan Estadio Maracanalla. Tätä Brasilian häpeäottelua kutsutaan Maracanaçoksi eli Maracanan iskuksi.
Pelaajaura

Montevideossa syntynyt Máspoli aloitti jalkapallouransa paikallisessa Club Nacional de Footballissa. Hän teki pääsarjadebyyttinsä vuonna 1939 Liverpool de Montevideon riveissä. Yhden Liverpool-kauden jälkeen Máspoli siirtyi Club Atlético Peñarolin riveihin, jossa hän pelasi koko uransa loppuun, aina vuoteen 1955 asti. Hän voitti jalkapallon maailmanmestaruuden vuonna 1950 Uruguayn riveissä.
Valmentajaura

Pelaajauransa jälkeen Máspoli siirtyi valmentamaan Peñarolia, jonka valmentajana hän voitti viisi Uruguayn pääsarjamestaruutta, Copa Libertadoresin sekä vuoden 1966 Intercontinental Cupin voitettuaan Real Madridin yhteismaalein 4-0. Myöhemmin hän valmensi joukkueita Espanjassa, Perussa ja Ecuadorissa.
1980-luvulla Máspoli toimi Uruguayn jalkapallomaajoukkueen päävalmentajana. Vuonna 1997 hänet nimettiin uudestaan samaan toimeen ja näin hänestä tuli kaikkien aikojen vanhin maajoukkuevalmentaja 80-vuotiaana.
Yksityiselämä

Huolimatta Máspolin menestyksekkäästä urasta maajoukkueen maalivahtina ja Peñarolin valmentajana, hänellä ei usein edes ollut sähköä omassa vaatimattomassa Montevideon asunnossaan. Hän ei ikinä saanut paljoa rahaa, mutta mainetta hänellä oli sitäkin enemmän.
Muuta

Máspoli pukeutui aina otteluissa mustaan tai ruskeaan peliasuun. Vuonna 2002 hän kertoi, että tämä johtui siitä, että huomaamattoman väriin pukeutuneena vastustajan hyökkääjät eivät huomaisi häntä ja näin heidän olisi vaikeampi tehdä maali. Omien sanojensa mukaan hän torjui kuuluisassa MM-finaalissa ainakin yhden laukauksen näin.
Hans Oksanen

Hans Georg Erik Oksanen (15. heinäkuuta 1925 Pälkäne – 9. toukokuuta 2015 Tampere) oli suomalainen eläinlääketieteen professori. Hän tutki uransa alussa lihasrappeumaa aiheuttavaa seleeninpuutosta. Tukholman ja Oslon jälkeen hän siirtyi Helsinkiin Eläinlääketieteelliseen korkeakouluun, jossa hän oli vuosina 1966–1990 sisätautiopin professori.
Aiheesta muualla

Kuka kukin on 1978
Hans Andersson (jääpalloilija)

| Henkilötiedot |
| --- | --- | --- | --- |
Koko nimi: Hans Andersson
Syntymäaika: 13. maaliskuuta 1982 (ikä 42)
Syntymäpaikka: Söderfors,  Ruotsi
Pelipaikka: Hyökkääjä
Pituus: 175 cm
Paino: 76 kg
Seura
Seura:  Dynamo Kazan
Junioriseurat
: Edsbyn IF
Seurat
| Vuodet | Seura | O | (M) |
| 1998–2013 | Edsbyn IF | 341 |  |
| 2013- | Dynamo Kazan |  |  |
Maajoukkue
| 2004– |  Ruotsi | 64 | () |
 Seurajoukkueuran tilastot kattavat vain kansalliset sarjat, päivitetty 25.1.2014.  Maajoukkueuran tilastot päivitetty 25.1.2014.
Hans Andersson (s. 13. maaliskuuta 1982 Söderfors) on ruotsalainen jääpalloilija. Hän on edustanut koko uransa Ruotsin Elitserienissä pelaavaa Edsbyn IF:n joukkuetta siirtyen syksyllä 2013 vuodeksi venäläiseen Dynamo Kazaniin.
Andersson on pelannut kuudet MM-kisat vuosina 2007–2013 ja on saavuttanut niissä kaksi maailmanmestaruutta (2010, 2012).  Kaikkiaan hän on pelannut 38 MM-ottelua ja tehnyt niissä seitsemän maalia. Maaotteluita on kertynyt kaikkiaan 64 ennen vuoden 2014 MM-kisoja.
Hans Andersson on ollut Ruotsin jääpallomestaruuden viisi kertaa peräkkäin 2004–2008 voittaneessa Edsbyn IF:n joukkueessa. Ruotsin mestaruuksien voittoajanjaksoon mahtuu myös kaksi kansainvälistä seurajoukkuemenestystä. Kaudella 2007–2008 Jääpallon Champions Cupin isäntänä toiminut Edsbyn IF voitti turnauksen. Seuraavalla kaudella 2008–2009 Edling oli jääpallon maailmancupin voittaneessa Edsbyn joukkueessa. Kaudeksi 2013-2014 Andersson siirtyi sitten Venäjälle Kazaniin. ,
Saavutukset

Maajoukkueessa
2 kertaa MM-kultaa: 2010 ja 2012
3 kertaa MM-hopeaa: 2007, 2008 ja 2013
MM-pronssi: 2011
Seurajoukkueissa
Ruotsin mestari:  2004, 2005, 2006, 2007, 2008
Ruotsin mestaruushopeaa: 2009
Champions-cup mestari: 2007
Maailman Cup-mestari: 2008
HMS Svärdfisken (1914)

| HMS Svärdfisken |
| --- | --- |

Aluksen vaiheet
Rakentaja:  Kockums, Malmö
Laskettu vesille:  30. elokuuta 1914
Palveluskäyttöön:  12. lokakuuta 1914
Poistui palveluskäytöstä:  27. marraskuuta 1936
Tekniset tiedot
Uppouma:  252 t
Pituus:  45,5 m
Leveys:  4,2 m
Syväys:  3,2 m
Koneteho:  2-akselinen, 2 x 6-sylinteristä Atlas SL -dieselmoottoria 900 hv 2 x sähkömoottoria
Nopeus:  14,2 solmua (pinnalla) 8,5 solmua (sukelluksissa)
Miehistöä:  21
Aseistus
Aseistus:  2 x 45,7 cm M/04-12 -torpedoputkea 1 x 37 mm kan M/98
HMS Svärdfisken oli Ruotsin laivaston vuonna 1914 palvelukseenotettu Svärdfisken-luokan sukellusvene.
Valmistus

Alus tilattiin Malmöstä Kockums Mekaniska Verkstads AB:lta. Se laskettiin vesille 30. elokuuta 1914 ja liitettiin laivastoon vielä saman vuoden lopulla 12. lokakuuta.
Palvelus

Alus poistettiin palveluksesta 27. marraskuuta 1936. Sen myöhempi kohtalo on tuntematon.
Haderslevin kunta

| Haderslevin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Etelä-Tanskan alue
Keskustaajama:  Haderslev
Hallinto:  
 – Pormestari:  Jens Christian Gjesing
Pinta-ala:  
 – Kokonaispinta-ala:  816,8 km²
Väkiluku:  55 655
 – Väestötiheys:  68,1 as./km²
 
 www.haderslev.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Haderslev on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 55 655 asukasta, ja sen pinta-ala oli 816,8 neliökilometriä. Kunnan keskustaajama on myös nimeltään Haderslev.
1. tammikuuta 2007 kuntauudistuksen myötä Hadersleviin liitettiin kunnat Gram ja Vojens, Christiansfeld-kunnan alueet Bjerning, Hjerndrup ja Fjelstrup sekä Nørre-Rangstrup-kunnan alue Bevtoft.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Oksenvad Sogn
02: Sommersted Sogn
03: Hjerndrup Sogn
04: Fole Sogn
05: Gram Sogn
06: Nustrup Sogn
07: Jegerup Sogn
08: Maugstrup Sogn
09: Moltrup Sogn
10: Bjerning Sogn
11: Fjelstrup Sogn
12: Højrup Sogn
13: Skrydstrup Sogn
14: Vojens Sogn
15: Hammelev Sogn
16: Gammel Haderslev Sogn
17: Haderslev Vor Frue Domsogn
18: Åstrup Sogn
19: Vonsbæk Sogn
20: Bevtoft Sogn
21: Vedsted Sogn
22: Hoptrup Sogn
23: Sønder Starup Sogn
24: Grarup Sogn
25: Øsby Sogn
26: Vilstrup Sogn
27: Halk Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Haderslevin kunnan kotisivut (tanskaksi)
Turismitietoa Haderslevistä (Arkistoitu – Internet Archive) (englanniksi)
Haman maakunta

| Haman maakunta |
| --- | --- |

 Sijainti
Valtio:  Syyria
Hallinto:  
 – hallinnollinen keskus:  Hama
Pinta-ala:  8 883 km²
Väkiluku (31.12.2011)  (sisällissoden ollessa meneillään):  1,628 milj.
Lyhenteet:  
 – ISO 3166:  SY-HM
Haman maakunnan jako viiteen piirikuntaan.
Hama (arab. مُحافظة حماة‎‎, Muḥāfaẓat Ḥamā) on yksi Syyrian neljästätoista maakunnasta. Maakunnan pinta-ala on 8 883 km². Vuoden 2011 tammikuussa asukasluku oli 2,113 miljoonaa. Saman vuoden lopussa, kun Syyrian sisällissota oli jo meneillään, väkiluvuksi arvioitiin enää 1,628 miljoonaa. Maakunnan pääkaupunki on Hama.
Maakunta rajoittuu idässä ja etelässä Homsin, lännessä Tartusin ja Latakian, pohjoisessa Idlibin, Aleppon ja al-Raqqan maakuntaan.
Aiheesta muualla

Kuvia tai muita tiedostoja aiheesta Haman maakunta Wikimedia Commonsissa
Syyrian maakunnat
Aleppo
As-Suwayda
Damaskos
Dar'a
Dayr az-Zawr
Hama
Hasaka
Homs
Idlib
Latakia
Qunaytra
Raqqa
Rif Dimašq
Tartus
SNAFU

SNAFU on Yhdysvaltain armeijan toisen maailmansodan aikaisesta sotilasslangista englannin yleiskieleen kulkeutunut lyhenne, joka tulee sanoista ”Situation normal: all fucked up”. Time-julkaisu käytti termiä 1940-luvun alussa eräässä artikkelissaan. 1970-luvulta eteenpäin termi on yleistynyt muissakin maissa.
Rock-yhtye East of Eden julkaisi SNAFU-nimisen albumin vuonna 1970.
Hamaokan ydinvoimalaitos

| Hamaokan ydinvoimalaitos |
| --- | --- |

Tyyppi:  Ydinvoimala
Polttoaine:  Uraani
Teho:  3 504 MW
Omistaja:  Chūbu denryoku
Sijainti:  Omaezaki, Shizuokan prefektuuri, Japani
Koordinaatit:  37°18′59″N, 141°1′32″E
Hamaokan ydinvoimalaitos (jap. 浜岡原子力発電所, Hamaoka genshiryokuhatsudensho) on Japanissa Shizuokan prefektuurin Omaezakissa sijaitseva ydinvoimalaitos.
Voimalaa on pidetty maailman vaarallisimpana, koska se sijaitsee mannerlaattojen saumakohdassa.
Reaktorit

Ydinvoimalassa on seuraavat reaktorit:
| Nimi | Reaktorityyppi | Teho | Käyttöönottovuosi | Käytöstäpoistovuosi |
| --- | --- | --- | --- | --- |
| 1 | BWR | 540 MW | 1976 | 2009 |
| 2 | BWR | 840 MW | 1978 | 2009 |
| 3 | BWR | 1 100 MW | 1987 | Käytössä |
| 4 | BWR | 1 137 MW | 1993 | Käytössä |
| 5 | ABWR | 1 380 MW | 2005 | Käytössä |
Reaktorit 1 ja 2 suljettiin vuonna 2009, ja niiden purkaminen on menossa. Käytöstäpoistamisen arvioidaan kestävän vuoteen 2036 saakka.
Reaktorit 3, 4 ja 5 eivät ole olleet tuotantokäytössä sitten vuoden 2011, kun ne määrättiin suljettavaksi Fukushiman ydinvoimalaonnettomuuden jälkeen. Voimalassa on sittemmin parannettu suojausta tsunamia vastaan, joka on esiehto voimaloiden uudelleenkäynnistämiselle.
Hans Neuhoff

| Hans Neuhoff |
| --- | --- |

Euroopan parlamentin jäsen
 16.7.2024–  
Ryhmä:  Suverenistit (2024–)
Henkilötiedot
Syntynyt: 10. tammikuuta 1959 (ikä 65) Bonn, Länsi-Saksa
Kansalaisuus:  saksalainen
Tiedot
Puolue:  Vaihtoehto Saksalle
Hans Neuhoff (s. 10. tammikuuta 1959 Bonn, Länsi-Saksa) on saksalainen poliitikko. Neuhoff edustaa Vaihtoehto Saksalle -puoluetta. Neuhoff on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Suvereenien kansakuntien Eurooppa -ryhmää
Aiheesta muualla

Kuvia tai muita tiedostoja aiheesta Hans Neuhoff Wikimedia Commonsissa
Hans Neuhoff Euroopan parlamentin jäsenet. Euroopan parlamentti.
HMS Swiftsure (1750)

| HMS Swiftsure |
| --- | --- |


Aluksen vaiheet
Rakentaja:  Deptfordin telakka
Kölinlasku:  26. tammikuuta 1747
Laskettu vesille:  25. toukokuuta 1750
Palveluskäyttöön:  elokuu 1755
Poistui palveluskäytöstä:  maaliskuu 1764
Loppuvaihe:  myyty 13. huhtikuuta 1774
Tekniset tiedot
Uppouma:  1 426 bm
Pituus:  48,77 m (tykkikansi)
Leveys:  13,72 m
Syväys:  5,89 m
Koneteho:  purjeet
Miehistöä:  520
Aseistus
Aseistus:  70 tykkiä
HMS Swiftsure oli Britannian Kuninkaallisen laivaston vuonna 1750 vesillelaskettu 70-tykkinen kolmannen luokan linjalaiva.
Valmistus

Alus tilattiin 31. elokuuta 1745 Deptfordin telakalta, missä köli laskettiin 26. tammikuuta 1747. Alus laskettiin vesille 25. toukokuuta 1750 ja valmistui 27. heinäkuuta. Aluksen valmistuskustannukset olivat 27 524 puntaa 16 shillinkiä ja 2 dimeä sisältäen varustamisen.
Palvelus

Alus otettiin palvelukseen elokuussa 1755 päällikkönään Augustus Keppel. Alus kuului Osbornen johtamaan laivastoon tammikuussa 1756 päällikkönään Matthew Buckle ja samana kesänä Boscawenin laivasto-osastoon.
Alus kuului vuonna 1759 amiraali Boscawenin laivasto-osastoon Lagosin ja Quiberoninlahden taisteluissa. Se oli mukana valtaamassa Belle Îleä vuonna 1761.
Aluksen kunto tarkastettiin 9. syyskuuta 1763 ilman korjaustarpeita. Alus myytiin 2. kesäkuuta 1773.
Domenico Menna

Domenico Menna (15. marraskuuta 1875 Chiari – 8. lokakuuta 1957) oli italialainen roomalaiskatolinen arkkipiispa. Hänet vihittiin papiksi 14. elokuuta 1898 ja nimitettiin Mantovan hiippakunnan johtoon 16. marraskuuta 1928. Piispaksi vihkiminen seurasi 6. tammikuuta 1929. Pääkonsekraattorina toimi Giacinto Gaggia, jota avustivat Emilio Bongiorni ja Egisto Domenico Melchiori.
Menna jäi eläkkeelle 8. syyskuuta 1954 ja sai samana päivänä nimityksen Novae Patraen titulaariarkkipiispaksi.
Domenico Mogavero

Domenico Mogavero

Domenico Mogavero (s. 31. maaliskuuta 1947 Castelbuono) on italialainen roomalaiskatolinen piispa. Hänet vihittiin papiksi Palermon arkkihiippakuntaan 12. heinäkuuta 1970 ja nimitettiin Mazara del Vallon hiippakunnan johtoon 22. helmikuuta 2007. Piispaksi vihkiminen seurasi 24. maaliskuuta. Pääkonsekraattorina toimi Camillo Ruini, jota avustivat Salvatore De Giorgi ja Paolo Romeo. Mogavero asetettiin virkaansa 1. huhtikuuta.
Göran Järvefelt

Göran Järvefelt (3. elokuuta 1947 Edsbyn – 30. marraskuuta 1989 Tukholma) oli ruotsalainen oopperaohjaaja ja näyttelijä.
Järvefelt opiskeli teatteriakatemiassa Tukholmassa vuosina 1967–1970 ja suoritti myös kieliopintoja Tukholman yliopistossa. Hän työskenteli viiden vuoden ajan Kuninkaallisessa draamateatterissa alun perin näyttelijänä esiintyen muun muassa Henrik Ibsenin teoksissa. Vuonna 1976 Järvefelt avusti Ingmar Bergmania August Strindbergin Kuolemantanssin tuotannossa. Hän oli myös muiden muassa Giorgio Strehlerin ja Walter Felsensteinin avustajana. Järvefelt teki ensimmäisen oopperaohjauksensa (Alessandro Stradellan San Giovanni Battista) Vadstenan akatemiassa vuonna 1974. Tukholman kuninkaallisessa oopperassa hän ohjasi ensimmäisen kerran vuonna 1977. Teoksena oli Gioacchino Rossinin Sevillan parturi. Jo tätä ennen Järvefelt oli ohjannut Giuseppe Verdin Falstaffin Hagenin teatterissa Saksassa. Hän sai Svenska Dagbladetin oopperapalkinnon vuonna 1979.
Vuonna 1977 Järvefelt sai kolmevuotisen kiinnityksen Gelsenkirchenin Musiktheater im Revierin pääohjaajaksi. Hän työskenteli myös muun muassa Covent Gardenissa. Hän tuli tunnetuksi muun muassa Verdin, Richard Straussin, Richard Wagnerin ja Wolfgang Amadeus Mozartin oopperoiden ohjauksista. Metropolitan-oopperassa Järvefelt ohjasi ensimmäisen kerran vuonna 1989. Hän ei ehtinyt nähdä tuotannon ensi-iltaa, koska kuoli aivokasvaimeen, joka eteni vain kuukausissa tappavaksi.
Aiheesta muualla

Göran Järvefelt Internet Movie Databasessa. (englanniksi)
HMS Swift (1907)

| HMS Swift |
| --- | --- |
 'HMS Swift

Aluksen vaiheet
Rakentaja:  Cammell Laird, Birkenhead
Kölinlasku:  1905
Laskettu vesille:  7. joulukuuta 1907
Palveluskäyttöön:  elokuu 1910
Loppuvaihe:  myyty romutettavaksi 9. joulukuuta 1921
Tekniset tiedot
Uppouma:  1 825 t (standardi) 2 207 t (max)
Pituus:  107,8 m
Leveys:  10,5 m
Syväys:  3,2 m
Koneteho:  30 000 hv
Nopeus:  34 solmua
Miehistöä:  138
Aseistus
Aseistus:  4 × BL 4"/L40 (102 mm) Mk VIII -tykkiä yksiputkisina P Mk V -asennuksina 1 × QF 2 naulan Mk II ilmatorjuntatykki P Mk I -asennuksena 2 × 18" torpedoputkea
HMS Swift oli Britannian kuninkaallisen laivaston kokeellinen laivueenjohtaja, joka palveli ensimmäisessä maailmansodassa.
Suunnittelu

Swiftin suunnittelun lähtökohtana oli amiraali Fisherin näkemys nopeista sotalaivoista. Amiraliteetti sai valmiiksi vaatimusten määrittelyn joulukuussa 1904. Tämän jälkeen lopulta parhaaksi arvioitua Cammell Lairdin suunnitelmaa verrattiin Thornycroftin, Fairfieldin, John Brownin ja Armstrong Whitworthin suunnitelmiin. Suunniteltu kokonaisen luokan tilaaminen ei kuitenkaan toteutunut. Seuraava Swiftiin rinnastettava tilaus tehtiin vasta vuonna 1914. Ainutlaatuisuutensa vuoksi alus oli jonkinlainen kummajainen suuren kokonsa ja muutenkin selkeästi poikkeavan rakenteensa vuoksi.
Aluksen uppouma oli kaksinkertainen tuon ajan hävittäjiin verrattuna. Alus oli riittävän kookas ja nopea, jotta se pystyisi vapauttamaan tiedustelutehtävistä kevyet risteilijät, jotka Fisher halusi poistaa laivaston kokoonpanosta. Nopeusvaatimuksen vuoksi aluksen polttoaineeksi valittiin öljy ja siihen asennettiin neljä akselia, jotka kykenisivät liikuttamaan alusta 39 solmun nopeudella. Nopeus jäi kuitenkin lopulta haaveeksi palveluskäytössä. Laivasto kuitenkin kirjasi koeajoissa nopeuden saavutetuksi. Nopeus ei kuitenkaan olisi ollut taloudellinen, koska aluksella oli öljyä ainoastaan 180 tonnia. Tämä rajoitus teki siitä myös täysin sopimattoman Fisherin haaveilemaan tiedustelutehtävään.
Alus oli myös kokoonsa nähden heikosti panssaroitu ja aseistettu, koska sen uppouma pyrittiin pitämään pienenä. Tästä seurasi myös heikko merikelpoisuus ja sen palvelusta rajoitti sää.
Palvelus

Vuonna 1912 alus määrättiin 4. torpedovenehävittäjälaivueen johtajaksi. Laivueen muodostaneiden K-luokan alusten kanssa Swift liitettiin Suureen laivastoon elokuussa 1914. Alus osoittautui liian heikoksi palvellakseen Pohjanmerellä, minkä vuoksi se kävi heinäkuussa 1915 korjattavana. Telakalla alukselle asennettiin Egertonin kehittämä raivausjärjestelmä ja se siirrettiin Doverin partio-osastoon 6. hävittäjälaivueeseen.
Aluksen keulassa olleet kaksi nelituumaista tykkiä korvattiin 1916 yhdellä 6"/45 Mk XII -tykillä P Mk VII -asennuksella. Swift modernisoitiin korjaustun yhteydessä, kun se oli vaurioitunut pahoin Doverinsalmen taistelussa 20. huhtikuuta 1917. Alukselle asennettiin komentosilta ruorihuoneineen, sen kuusituumainen poistettiin ja 18 tuuman torpedoputket korvattiin 21-tuumaisilla. Se palasi telakalta heinäkuussa palvelukseen Doverin partio-osastoon.
Alus osallistui keväällä 1918 ensimmäiseen Ostendiin tehtyyn hyökkäykseen. Se romutettiin kaikessa hiljaisuudessa 9. joulukuuta 1921.
Hallelujah Rock'n'Rollah

| Hallelujah Rock'n'Rollah The Flaming Sideburns |
| --- | --- | --- |

Studioalbumin tiedot
 Julkaistu: 2001
 Tuottaja(t): Jürgen Hendlmeier
 Tyylilaji: garage rock
 Kesto: 36.40
 Levy-yhtiö: Bad Afro Records
Listasijoitukset
  Suomen virallinen lista: 12.
The Flaming Sideburnsin muut julkaisut
| It's Time to Testify Again 2000 | Hallelujah Rock'n'Rollah 2001 | Save Rock'n'Roll 2002 |
Hallelujah Rock'n'Rollah on The Flaming Sideburns -yhtyeen ensimmäinen varsinainen studioalbumi. Levy äänitettiin alkuvuodesta 2001, ja se julkaistiin kesäkuussa 2001. Tanskalainen Bad Afro julkaisi albumin Euroopassa. Yhdysvaltalainen Jetset Records julkaisi levyn uudella nimellä Save Rock'n'Roll ja uudella kannella varustettuna Yhdysvalloissa syksyllä 2002. Hallelujah Rock'n'Rollah nousi Suomen albumilistan sijalle 12.
Levyn ensimmäinen single oli Street Survivor, jonka jälkeen singleillä julkaistiin myös Loose My Soul, Up In Flames, World Domination ja Flowers.
Sue-lehti valitsi sen 2000-kymmenluvun yhdeksänneksi parhaaksi kotimaiseksi albumiksi vuonna 2009.
Kappaleet

Loose My Soul – 3.04
Up in Flames – 2.53
Blow the Roof – 3.25
Flowers – 3.00
World Domination – 2.58
Sweet Sound of L*U*V – 3.21
Street Survivor – 2.58
Stripped Down – 2.49
Lonesome Rain – 3.56
Spanish Blood – 4.07
I'm in the Moon – 4.09
Kokoonpano

Eduardo Martinez - laulu, lyömäsoittimet
Ski Williamson - kitarat, taustalaulut, lyömäsoittimet
The Punisher - basso, taustalaulut
Jay Burnside - rummut, lyömäsoittimet
Jeffrey Lee Burns - kitarat, taustalaulut
Johnny Volume - kitara kappaleissa 1, 2, 4, 6, 8 ja 9
Arviot

Allmusic:
Soundi:
Nyt.fi:
Aiheesta muualla

Hallelujah Rock'n'Rollah discogs.com -sivustolla
Göran Larsson

| Mitalit | Mitalit | Mitalit |  |
| --- | --- | --- | --- |
|  Larsson 1950-luvulla. |  Larsson 1950-luvulla. |  Larsson 1950-luvulla. |  |
Maa:   Ruotsi
Miesten uinti
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | 100 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Wien 1950 | 100 m selkäuinti |  |
|  Kultaa | Wien 1950 | 4×200 m vapaauintiviesti |  |
|  Hopeaa | Wien 1950 | 100 m vapaauinti |  |
Stig Axel Göran Larsson (24. toukokuuta 1932 Uppsala – 27. helmikuuta 1989 Haninge) oli ruotsalainen uimari, olympiamitalisti ja Euroopan mestari.
Larsson voitti 100 metrin vapaauinnissa olympiapronssia Helsingissä 1952 ja sijoittui 4×200 metrin vapaauintiviestissä neljänneksi. Wienin EM-kilpailuista 1950 Larsson voitti kultaa 100 metrin selkäuinnissa ja 4×200 metrin vapaauintiviestissä ja saavutti lisäksi hopeaa 100 metrin vapauinnissa hävittyään ranskalaiselle Alexandre Janylle.
Aiheesta muualla

Kuvia tai muita tiedostoja aiheesta Göran Larsson Wikimedia Commonsissa
Miesten 100 metrin selkäuinnin pitkien ratojen Euroopan-mestarit
Grand Theft Auto III

| Grand Theft Auto III |
| --- | --- |

Kehittäjä:  DMA Design Rockstar Vienna (Xbox)
Julkaisija:  Rockstar Games JP Capcom
Jakelija:  Take-Two Interactive, Steam, Humble Store, PlayStation Store, Google Play ja App Store
Ohjaaja:  Aaron Garbut
Tuottaja:  Leslie Benzies
Käsikirjoittaja:  James Worrall Paul Kurowski Dan Houser
Taiteilija:  Aaron Garbut
Säveltäjä:  Craig Conner Stuart Ross
Ohjelmoija:  Obbe Vermeij Adam Fowler
Pelisarja:  Grand Theft Auto
Pelimoottori:  RenderWare
Julkaistu:   22. lokakuuta 2001 PlayStation 2NA 22. lokakuuta 2001EU 26. lokakuuta 2001 Microsoft WindowsNA 20. toukokuuta 2002EU 24. toukokuuta 2002 XboxNA 31. lokakuuta 2003EU 2. tammikuuta 2004 Mac OS XNA 22. marraskuuta 2010EU 12. marraskuuta 2010 iOS & AndroidWW 15. joulukuuta 2011PlayStation 3WW 25. syyskuuta 2012Fire OSWW 15. toukokuuta 2014PlayStation 4WW 5. joulukuuta 2015 
Lajityyppi:  toimintaseikkailupeli, kolmannen persoonan ammuntapeli
Pelimuoto:  yksinpeli
Ikäluokitus:  BBFC: 18 ESRB: M  Virheellinen ESRB-arvo PEGI: 18
Alusta:  Microsoft Windows, Xbox, PlayStation 3, macOS, IOS, Android, PlayStation 2, Xbox ja PlayStation 4
Jakelumuoto:  DVD, CD-ROM
Lisää peliartikkeleitaVideopelien teemasivulla
Infobox OK       : 
Kuvakaappaus pelistä.
Grand Theft Auto III (lyhennettynä GTA III tai GTA3) on DMA Designin ja Rockstar Viennan kehittämä sekä Rockstar Gamesin julkaisema Grand Theft Auto -pelisarjan kolmas osa. Peli julkaistiin vuonna 2001 PlayStation 2:lle, Xboxille ja Microsoft Windowsille sekä vuonna 2011 Mac OS X:lle. Xbox-versio on julkaistu Grand Theft Auto: Double Pack -paketissa yhdessä Grand Theft Auto: Vice Cityn kanssa. Peli julkaistiin iOS:lle ja Androidille syksyllä 2011. Peli julkaistiin myös PlayStation Storessa PlayStation 2 -klassikkona vuonna 2012.
Peli oli alun perin tarkoitus julkaista jo syyskuussa 2001, mutta sen julkaisu viivästyi syyskuun 11. päivän iskujen takia. Peliin tehtiin viime hetken muutoksia, siitä poistettiin WTC-torneja muistuttavat rakennukset ja poliisiautojen värit muutettiin.